NYTT PROGRAM: Atle Antonsen på TVNorges høstlansering torsdag. Foto: Trond Solberg, VG

Atle Antonsen gjør programledercomeback

Til høsten blir han allmektig hersker i det nye humorprogrammet «Kongen befaler», og skal i hvert program dele ut absurde praktiske oppgaver og utfordringer til kjente komiker-kolleger.

Oppdatert 6. juni 2019

Artikkelen er over ett år gammel

Atle Antonsen (49) fronter det kanalen selv betegner som det humorspekkede, fysiske gameshowet «Kongen befaler».

Med komiker Olli Wermskog som assistent utfordrer de to Bård og Vegard Ylvisåker, Calle Hellevang-Larsen, Maria «Piateed» Stavang og Siri Kristiansen i tant og fjas.

– Jeg gleder meg til å se hva denne gjengen egentlig er god for. Hvordan går de frem for å fylle et eggeglass fortest mulig med tårer? Eller hva med å sjekke hvem av dem som er flinkest til å underholde ordføreren i Karasjok? Jeg skal virkelig legge meg i selen for å finne de mest idiotiske utfordringene, og jeg skal være knallhard når jeg bedømmer hvor fjollete de blir løst av denne gjengen, sier Atle Antonsen.

les også Else Kåss Furuseth: – Ikke den eneste dama på 38 år som våkner opp

Antonsen har medvirket i flere ulike TVNorge-programmer, men den siste tiden mest som skuespiller. Han var den litt usympatiske Toffen i «Jul i Blodfjell», hadde hovedrollen i «NAV», har spilt rollen som Bent i både «Nissene på låven» og «Nissene over skog og hei», og han har medvirket i flere episoder av «Brille» - ledet av Harald Eia.

– Vi er veldig glade for at Atle skal tilbake på skjermen hos oss igjen. Atle er en fremragende humorist og jeg tror dette konseptet passer ham ypperlig, sier Eivind Landsverk, nordisk programdirektør i Discovery Networks.

Publisert: 06.06.19 kl. 10:32 Oppdatert: 06.06.19 kl. 11:18

Les også